
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0692),
–	ob upoštevanju člena 294(2) ter členov 212 in 322(1) Pogodbe o delovanju Evropske unije, na podlagi katerih je Komisija podala predlog Parlamentu (C9‑0408/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Računskega sodišča z dne 30. januarja 2024[footnoteRef:1], [1:  	Še ni objavljeno v Uradnem listu.] 

–	ob upoštevanju začasnega dogovora, ki sta ga odobrila pristojna odbora na podlagi člena 74(4) Poslovnika, in zaveze predstavnika Sveta v pismu z dne 8. aprila 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju skupne razprave Odbora za zunanje zadeve in Odbora za proračun v skladu s členom 58 Poslovnika,
–	ob upoštevanju mnenj Odbora za mednarodno trgovino in Odbora za regionalni razvoj,
–	ob upoštevanju pisma Odbora za proračunski nadzor,
–	ob upoštevanju poročila Odbora za zunanje zadeve in Odbora za proračun (A9‑0085/2024),
1.	sprejme stališče v prvi obravnavi, kakor je določeno v nadaljevanju;
2.	odobri skupno izjavo Evropskega parlamenta in Sveta, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

[bookmark: _GoBack]Stališče Evropskega parlamenta, sprejeto v prvi obravnavi 24. aprila 2024 z namenom sprejetja Uredbe (EU) 2024/... Evropskega parlamenta in Sveta o vzpostavitvi instrumenta za reforme in rast za Zahodni Balkan
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/1449.)


PRILOGA K ZAKONODAJNI RESOLUCIJI
Skupna izjava Evropskega parlamenta in Sveta o ustrezni proračunski nomenklaturi za instrument za Zahodni Balkan
Evropski parlament in Svet sta seznanjena z izjavo Evropske komisije o poročanju. Evropski parlament in Svet nameravata brez poseganja v pristojnosti proračunskega organa v skladu s Pogodbama pregledati nomenklaturo instrumenta, na primer za odobritve na upravičenca, da se zagotovi ustrezen politični in proračunski nadzor. Evropski parlament in Svet pozivata Evropsko komisijo, naj to izjavo po potrebi ustrezno upošteva pri pripravi predloga proračuna za leto 2025.

